**Canva-** ն ավստրալիական գրաֆիկ դիզայնի հարթակ է, որն օգտագործվում է մեդիա գրաֆիկներ, սահիկաշարեր, պաստառներ, փաստաթղթեր և այլ մեդիա կոնտենտներ ստեղծելու համար։ Հավելվածը ներառում է օգտատերերի համար նախատեսված ձևանմուշներ։ Այն անվճար է, սակայն լրացուցիչ ֆունկցիոնալության համար առաջարկում է վճարովի բաժանորդագրություններ, ինչպիսիք են Canva Pro-ն և Canva for Enterprise-ը։ 2021 թվականին Canva-ն գործարկեց տեսանյութերի խմբագրման գործիք։ Canva-ի oգտատերերը կարող են նաև վճարել հավելվածում իրենց ստեղծած նյութերի տպագրման և առաքման համար՝ ստանալով ֆիզիկական արտադրանք։

2020 թվականի հունիսին, Canva-ն ձեռք բերեց 60 միլիոն ավստրալիական դոլար հասցնելով իր արժեքը 60 միլիարդի։ Դրանից գրեթե մեկ տարի անց՝ 2021 թվականի սեպտեմբերին, Canva-ն ձեռք բերելով 200մլն ԱՄՆ դոլար, հասցրեց իր արժեքը 40 մլրդ ԱՄՆ դոլարի։

Պատմություն
-----------

Canva-ն հիմնադրվել է 2013 թվականի հունվարի 1-ին Պերթ քաղաքում, Ավստրալիա, Մելանի Պերկինսի, Քլիֆ Օբրեխտի և Քեմերոն Ադամսի կողմից։ Իր ստեղծման առաջին տարում Canva-ն ուներ ավելի քան 750,000 օգտատեր։ 2014 թվականի ապրիլին սոցիալական մեդիայի և տեխնոլոգիաների փորձագետ Գայ Կավասակին միացավ ընկերությանը՝ որպես գլխավոր մարքեթոլոգ։ 2015-ին ստեղծվեց *Canva for Work-* ը, որը կենտրոնացած էր շուկայավորված (մարքեթինգային) նյութերի վրա։

2016-17 ֆինանսական տարվա ընթացքում Canva-ի եկամուտն աճել է 6.8 միլիոն A$-ից մինչև 23.5 միլիոնի։ 2017 թվականին ընկերությունը սկսել է ստանալ շատ մեծ շահույթ և ունեցել է ավելի քան 294,000 հաճախորդ։

2018 թվականի հունվարին Պերկինսը հայտարարեց, որ Sequoia Capital-ը, Blackbird Ventures-ը և Felicis Ventures-ը Canva-ի մեջ 40 միլիոն դոլարի ներդրում են ունեցել և ընկերությունը գնահատվել է 1 մլրդ ավստրալիական դոլար։

2019 թվականի մայիս ամսվա ընթացքում ընկերությունը ստացել է ավելի քան 70 միլիոն դոլար շահույթ General Catalyst-ից և Bond-ից, ինչպես նաև իր գործող ներդրողներից՝ Blackbird Ventures-ից և Felicis Ventures-ից, որից հետո Canva-ն գնահատվել է 2,5 մլրդ ավսրտրալական դոլար։ Նույն տարվա հոկտեմբերին ընկերությունը հայտարարեց, որ ունեցել է լրացուցիչ 85 միլիոն դոլարի շահույթ և այժմ գնահատվում է 3.2 միլիարդ Ա-դոլար։

2019 թվականի դեկտեմբերին ընկերությունը հայտարարեց Canva հավելվածում նոր բաժնի՝ *Canva for Education-ի (Քանվան կրթության համար) ստեղծման մասին։ Այն* անվճար է դպրոցների և այլ ուսումնական հաստատությունների համար, քանի որ միտված է ուսանողների և ուսուցիչների միջև համագործակցությունը հեշտացնելուն։

2020 թվականի հունիսին Canva-ն հայտարարեց FedEx Office ընկերության, ապա հաջորդ ամսում Office Depot ընկերության հետ համագործակցության մասին։ 2020 թվականի հունիսից, Canva-ի արժեքը բարձրացել է մինչև 6 միլիարդ Ա-դոլար։ 2021 թվականի սեպտեմբերին, երբ համահիմնադիրներ Պերկինսը և Օբրեխտը հայտարարեցին իրենց կարողության մեծ մասով բարեգործություն կատարելու պլանի մասին, ընկերության արժեքը աճեց մինչև 40 միլիարդ ավստրալիական դոլար։

### Տվյալների արտահոսք

2019 թվականի մայիսին Canva-ում տվյալների արտահոսք է տեղի ունեցել, որի ժամանակ ավելի քան 139 միլիոն օգտատերերի տվյալներ կոտրվել են (hacked): Բացահայտված տվյալները ներառում էին օգտատերերի իրական անունները, հավելվածային անունները (usernames), էլ. հասցեները, աշխարհագրական տվյալները, ինչպես նաև որոշ օգտատերերի գաղտնաբառերի հեշեր։ Տվյալների արտահոսքը որոշ չափով օգնեց Canva-ին տեխնիկական զարգացման հարցում, սակայն օգտատերերի շրջանում այս իրադարձությունը մեծ քննադատության արժանացավ։

### Ձեռքբերումներ

2018 թվականին, ընդլայնվելու նպատակով ընկերությունը ձեռք բերեց շնորհանդեսների ստարտափ Zeetings-ը։

2019 թվականի մայիսին ընկերությունը հայտարարեց Pixabay-ի և Pexels-ի ՝ Գերմանական երկու անվճար ֆոնդային լուսանկարչական կայքերի ձեռքբերման մասին, որոնք Canva-ի օգտատերերին հնարավորություն տվեցին ներբեռնել իրենց լուսանկարները ձևավորման համար։

2021 թվականի փետրվարին Canva-ն ձեռք բերեց ավստրիական Kaleido.ai ստարտափը և չեխական Smartmockups-ը։

Ծանոթագրություններ
------------------

1. ↑  Reuter, Dominick (2020 թ․ հունվարի 10). «5 apps entrepreneurs can use right now». *Business Insider*. «How much it costs: Pro, $120/year per user; Enterprise, $360/year per user; free and discounted accounts available for nonprofits and educators.»
2. ↑  «Canva is getting into video». *TechCrunch* (ամերիկյան անգլերեն). Վերցված է 2021 թ․ նոյեմբերի 9-ին.(չաշխատող հղում)
3. 1 2  «New Sequoia China investment values Australian design company Canva at $1 billion – TechCrunch». *techcrunch.com* (ամերիկյան անգլերեն). Արխիվացված է օրիգինալից 2018 թ․ հունիսի 27-ին. Վերցված է 2018 թ․ հունիսի 27-ին.
4. ↑  Stanton, Kate; Griffith, Hywel (2018 թ․ հունվարի 9). «The 30-year-old woman who designed a $1bn business». *BBC News*. Արխիվացված է օրիգինալից 2018 թ․ հուլիսի 28-ին. Վերցված է 2018 թ․ հունվարի 9-ին.
5. ↑  Chau, David (2018 թ․ հունվարի 9). «Canva: Online design startup joins generally overvalued 'unicorn' club». *ABC News*. Australia. Արխիվացված է օրիգինալից 2018 թ․ հունվարի 12-ին. Վերցված է 2018 թ․ հունվարի 9-ին.
6. ↑  «Canva founders to give $16.5b fortune away». *Australian Financial Review* (անգլերեն). 2021 թ․ սեպտեմբերի 14. Վերցված է 2021 թ․ սեպտեմբերի 19-ին.
7. ↑  «Australian tech unicorn Canva suffers security breach». *ZDNet* (անգլերեն). Վերցված է 2019 թ․ դեկտեմբերի 7-ին.
8. ↑  «139 Million Users Hit in Canva Data Breach». *Tom's Guide* (անգլերեն). 2019 թ․ մայիսի 24. Վերցված է 2019 թ․ դեկտեմբերի 7-ին.
9. ↑  Jonathan, Shieber. «Australia's design unicorn, Canva, picks up two free image-sharing services, and launches new photo product». *TechCrunch*. Վերցված է 2019 թ․ դեկտեմբերի 10-ին.